Komisjoni määrus (EÜ) nr 2154/2003,

10. detsember 2003,

millega lubatakse ajutiselt kasutada teatavaid mikroorganisme (Enterococcus faecium ja Lactobacillus acidophilus) söötades

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni direktiiviga 2003/7/EÜ, [2] eriti selle artiklit 3 ja artikli 9e lõiget 1,

ning arvestades järgmist:

(1) Vastavalt direktiivile 70/524/EMÜ tohib ringlusse suunata üksnes ühenduse loaga söödalisandeid.

(2) Direktiivi 70/524/EMÜ C lisa II osas mikroorganisme sisaldavate lisandite puhul võib uut söödalisandit või juba loa saanud söödalisandi uut kasutusviisi ajutiselt lubada, kui kõnealuse direktiivi tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selline ajutine luba antakse kuni neljaks aastaks.

(3) Käesoleva määruse lisas kirjeldatud mikroorganismide kohta esitatud loataotluse hinnang näitab, et direktiivi 70/524/EMÜ artikli 9e lõikes 1 osutatud tingimused on täidetud.

(4) Enterococcus faeciumi kasutamiseks on antud luba neljaks aastaks komisjoni määrusega (EÜ) nr 666/2003 [3] põrsaste ja nuumsigade puhul.

(5) Esitatud on uusi andmeid, mis toetavad taotlust laiendada Enterococcus faeciumi kasutusluba emistele.

(6) Esitatud on uusi andmeid, mis toetavad taotlust uue lisandi Lactobacillus acidophilus kasutamiseks munakanade juures.

(7) Lisas kirjeldatud Lactobacillus acidophilust võib munakanade puhul ja Enterococcus faeciumi emiste puhul seepärast lubada ajutiselt kasutada nelja aasta jooksul ning lisada need lubatud söödalisandite loetellu IV peatükis.

(8) Söötade teaduskomitee on andnud soodsa hinnangu kõnealuste valmististe kasutuse kahjutuse kohta, kui neid kasutatakse käesoleva määruse lisas sätestatud tingimustel.

(9) Taotluste hindamine on näidanud, et töötajate kaitsmiseks lisas loetletud söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tagatakse nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta), [4] muudetud määrusega (EÜ) nr 1882/2003, [5] kohaldamisega.

(10) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Mikroorganismide gruppi kuuluvaid ja lisas osutatud lisandeid lubatakse kasutada söödalisandina lisas sätestatud tingimustel.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. detsember 2003

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] ELT L 22, 25.1.2003, lk 28.

[3] ELT L 96, 12.4.2003, lk 11.

[4] EÜT L 183, 29.6.1989, lk 1.

[5] ELT L 284, 31.10.2003, lk 1.

--------------------------------------------------

LISA

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Maksimum- vanus | Miinimum- sisaldus | Maksimum- sisaldus | Muud sätted | Loa kehtivusaja lõpp |

CFU/kg täissöödas | CFU/kg täissöödas |

Mikroorganismid

22 | Enterococcus faecium DSM7 134 | Enterococcus faecitumì valmistis, mis sisaldab vähemalt: pulber: 1 × 1010 CFU/g lisandit graanulid (mikrokapseldatud): 1 × 1010 CFU/g lisandit | Emised | – | 0,5 × 109 | 1 × 109 | Kasutamisjuhenditesse tuleb märkida nii lisandi kui ka eelsegu säilitustemperatuur, kõlblikkusaeg ja granuleerimispüsivus. Emised 25 päeva enne poegimist ja imetamise ajal | 14.12.2007 |

23 | Lactobacillus acidophilus D2/CSL CECT4 529 | Lactobacillus acidophilusè valmistis, mis sisaldab vähemalt: 50 × 109 CFU/g lisandit | Munakanad | – | 1 × 109 | 1 × 109 | Söödalisandi ja eelsegu kasutusjuhenditesse märkida säilitustemperatuur, kõlblikkusaeg ja granuleerimispüsivus | 14.12.2007 |

--------------------------------------------------